شه‌فه‌ق نیوز-
ده شار ئاودانان، ده ئوستان ئیلام، کورپه‌مناڵێ ده نام مرده‌شوورخانه زینگه‌و بی.
ئی به‌سه‌زوانه
ک ده بیمارستانێ ده شار ئیلام، له خوه‌یانه‌و دی مردگه و گه‌واهی فه‌وتیان ئه‌ڕا
نووسان‌بین و باوگ و داڵگێ هاوردبینه‌ی ده وڵات خوه‌یان، ده قه‌ورخانه‌ی خوه‌یان
ده ئاودانان،  تمێ بکه‌ن، ک 175 کیلوومتر
له ئیلام دوورتره‌، مرده‌شوورەگە‌ێ ک کوڕێ بوێر و نمامه وه نام مرتزا به‌یگی، هه
ده‌و هه‌نزا ک دشوورێگه‌ێ، جگێ له رپه‌رپ سه‌ر دڵێ ئه‌وڕه‌سێ و جی‌ئه‌ڵ‌جی وه وه وڵاین
دڵ و هه‌ناس وه‌ دەمێ ناین و ... کاره‌یلێ تر زینگێیه‌و دکه‌ێ و دده‌ێگه‌ێ ده‌س
باوگ و داڵگێ.
ئی زاڕووه وه
خاتر هه‌ڵه‌ و هه‌ڵه‌په‌ڵه کردن دوکتور و په‌ره‌ستاره‌یله ک له خوه‌یان‌ڕا یه دی
مردگه، وه‌خت بی زینگ وه چاڵ ببێ ئمجا مرده‌شوور نمامێ زینگێیه‌و کرد و باوجی هێمان  ها دە کۆما.
